— Был донъяға төрлө һынауҙар өсөн килгән кеше йәне һуңғы һулышына еткәнгә тиклем әллә күпме ауырлыҡтар, михнәттәр менән ғазаптар тәмен татып тора. Донъяны үҙ ҡулында тотор мәлдәре булған көндәрҙә лә үҙенең өс төрлө яуыз дошманы менән бергә тороп ҡала. Улар — донья мәшәҡәттәре, нәфсе ҡотҡоһо, тоҙағын тотоп этлек уйлап, аҙғынлыҡҡа әйҙәп кенә торған шайтан, Үҙендә күркәм холоҡ, тәҡүәлек, иман камиллығы булыуын теләгән мосолман ғүмер буйы ана шул ауырлыҡтарҙы еңеп, Аллаһҡа яҡыная белергә тейеш.